Document ID: 32005R0783

32005R0783
L 131/38
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 783/2005 НА КОМИСИЯТА
от 24 май 2005 година
за изменение на приложение II към Регламент (ЕО) № 2150/2002 на Европейския парламент и на Съвета относно статистиката на отпадъците
(текст от значение за ЕИП)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 2150/2002 на Европейския парламент и на Съвета от 25 ноември 2002 г. относно статистиката на отпадъците (1), и по-специално член 1, параграф 5 и член 6, буква б) от него,
като има предвид, че:
(1)
По силата на член 6 от Регламент (ЕО) № 2150/2002 се изисква Комисията да постанови разпоредбите за прилагането на посочения регламент.
(2)
Съгласно член 6, буква б) от Регламент (ЕО) № 2150/2002 Комисията може да преработи спецификациите в приложенията към него.
(3)
Регламент (ЕО) № 574/2004 на Комисията въвежда изменение на статистическата номенклатура, дадена в приложение I и приложение III към Регламент (ЕО) № 2150/2002.
Приложение II към Регламент (ЕО) № 2150/2002 следва да се преработи, така че да е в съответствие на споменатото изменение.
(4)
Следователно Регламент (ЕО) № 2150/2002 следва да се измени съответно.
(5)
Мерките, предвидени в настоящия регламент, са в съответствие със становището на Статистическия програмен комитет, създаден с Решение 89/382/ЕИО, Евратом на Съвета (2),
ПРИЕ НАСТОЯЩИЯ РЕГЛАМЕНТ:
Член 1
В приложение II към Регламент (ЕО) № 2150/2002, раздел 2 се заменя с текста, даден в приложението към настоящия регламент.
Член 2
Настоящият регламент влиза в сила на двадесетия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 24 май 2005 година.

Labels: 12
19
20